Държавен вестник, бр. 64, 2007 г., стр. 51

Б Р О Й  64
Д Ъ Р Ж А В Е Н   В Е С Т Н И К
С Т Р .  51
(6) Главният секретар получава основно
възнаграждение в размер 80 на сто от възнаг-
раждението на съдия във Върховния касацио-
нен съд.
(7) Времето, прослужено като главен секре-
тар на Инспектората към Висшия съдебен съ-
вет, се зачита за стаж по чл. 164, ал. 1—5.
(8) Звената на администрацията на Инспек-
тората към Висшия съдебен съвет, функционал-
ните характеристики, длъжностните разписа-
ния, типовите длъжностни характеристики на
служителите и организацията на работата на
администрацията се определят с правилника по
чл. 55, ал. 4.
Чл. 357. (1) Администрациите на Върховния
касационен съд, на Върховния администрати-
вен съд, на главния прокурор и на Национална-
та следствена служба се ръководят от главни
секретари.
(2) Администрациите на съдилищата и про-
куратурите се ръководят от съдебни админист-
ратори.
(3) Назначаването на главен секретар и съ-
дебен администратор се извършва след провеж-
дане на конкурс, организиран от главния секре-
тар на Висшия съдебен съвет.
(4) Конкурсът се провежда от постояннодейс-
тваща комисия, която включва трима членове
на Висшия съдебен съвет, представител на ад-
министрацията на Висшия съдебен съвет и ад-
министративния ръководител на съответния
орган на съдебната власт, за който е обявен
конкурсът за главен секретар или съдебен ад-
министратор.
(5) Докато упражняват длъжността си, глав-
ният секретар и съдебният администратор не
могат да членуват в политическа партия или
коалиция, организация с политически цели,
както и да извършват политическа дейност.
(6) Изискванията за заемане на длъжността
на главния секретар и на съдебния администра-
тор се определят с правилниците по чл. 342, ал. 1.
(7) Главният секретар и съдебният админис-
тратор:
1. планират, организират и ръководят съдеб-
ните служители;
2. отговарят за управлението на админист-
ративната дейност в съда, прокуратурата и след-
ствената служба;
3. въвеждат програмни решения по дълго-
срочното планиране, бюджетната политика,
финансите, автоматизацията, снабдяването с
оборудване и връзките с обществеността.
(8) Главният секретар получава основно
месечно възнаграждение в размер 80 на сто от
основното възнаграждение на съдия във Вър-
ховния касационен съд.
(9) Съдебният администратор получава ос-
новно възнаграждение в размер 80 на сто от
основното възнаграждение на съдия в съответ-
ния съд.
Чл. 358. (1) Дейността на органите на съдебна-
та власт по информиране на обществеността и по
осигуряване на връзките със средствата за масово
осведомяване се подпомага от пресслужби.
(2) Статутът, правата и задълженията на
служителите в пресслужбите се определят с
правилниците по чл. 55, ал. 4 и чл. 342, ал. 1.
Чл. 359. За неуредените в тази глава въпро-
си за съдебните служители се прилага Кодек-
сът на труда.
Чл. 360. (1) При наличие на техническа въз-
можност всички актове и документи по делата
се изготвят и на електронен носител.
(2) Когато неприключило дело или препис-
ка трябва да се приложи към друго дело, се прави
пълно заснемане на материалите, които се за-
веряват от органа, пред който производството
е висящо, и копието се изпраща за прилагане.
Г л а в а  д е в е т н а д е с е т а
БЮДЖЕТ НА СЪДЕБНАТА ВЛАСТ
Чл. 361. (1) Самостоятелният бюджет на
съдебната власт е част от държавния бюджет.
(2)  Бюджетът на съдебната власт се състои
от бюджетите на Висшия съдебен съвет, на
Инспектората към Висшия съдебен съвет, на
органите на съдебната власт, които са юриди-
чески лица, и на Националния институт на пра-
восъдието.
(3) Бюджетът на съдебната власт включва
всички приходи от дейността на органите на
съдебната власт и на Националния институт на
правосъдието, субсидиите от Министерството
на финансите, разходите за издръжка на орга-
ните на съдебната власт, с изключение на раз-
ходите, които по силата на този закон се опре-
делят по бюджета на Министерството на пра-
восъдието, както и предходният остатък.
Чл. 362. Министърът на правосъдието при
изготвяне на проекта на бюджет на съдебната
власт получава становища и предложения от
административните ръководители на органите
на съдебната власт.
Чл. 363. Проектът на бюджет на съдебната
власт се придружава от разчети за следващите
две години.
Чл. 364. (1) Министерският съвет внася в
Народното събрание проекта на закон за дър-
жавния бюджет на Република България за съ-
ответната година заедно с проекта на годишен
бюджет на съдебната власт, предложен от Вис-
шия съдебен съвет, с подробна обосновка.
(2) При приемането на държавния бюджет
Народното събрание изслушва доклад на Вис-
шия съдебен съвет, представен от негов предс-
тавител, непосредствено след доклада на Ми-
нистерския съвет.
(3) Народното събрание приема бюджета на
съдебната власт, разпределен за Висшия съде-
бен съвет, Инспектората към Висшия съдебен
съвет, органите на съдебната власт и Нацио-
налния институт на правосъдието.